Bartolome Gibelalde

Bartolome Gibelalde Arzadun (Lizartza, 1788ko azaroaren 3a - Bilbo, 1852ko martxoaren 11) gipuzkoar militarra izan zen. Iberiar Penintsulako Gerran eta Lehen Karlistaldian parte hartu zuen.

 Biografia 
Bere ibilbidea Iberiar Penintsulako Gerran frantsesen aurka borrokatzen hasi zuen. Francisco Espoz Minaren agindupean Angel de Gorostidi, Euskal-Erria, GUIPÚZCOA EN LA GUERRA DE LA INDEPENDENCIA aritu zen lehenengo eta Espainiako Armadan jarraituz koronel-gradua lortu zuen, lotinant koronel zeregina zuela Pablo Gorosabel, Diccionario histórico-geográfico-descriptivo de los pueblos, valles, 295. orria.

1833an Lehen Karlistaldian Karlos Maria Isidro Borboikoa erregaiaren alde egin zuen. Landa-mariskal eta Gipuzkoako Komandante Nagusia izendatua izan zen. Bergararen hartzean eta Getariako setioan paper garrantzitsua izan zuen eta Oriamendiko guduko garaipenean parte hartu zuen Antonio Pirala, Historia de la guerra civil: y de los partidos liberal y carlista.

Gerra bukatutakoan erbestera jo zuen, Bergarako hitzarmena ez baitzuen onartu. Urte batzuk geroago itzuli zen, eta Bilbon hil zen 1852an bere gradu militarra birgaitu ez ziotela.

 Erreferentziak 

 Kanpo estekak 
 Auñamendi Entziklopedia, Bartolomé de Guibelalde

Kategoria:Lizartzarrak
Kategoria:Gipuzkoako militarrak
Kategoria:Iberiar Penintsulako Gerrako militarrak
Kategoria:Lehen Karlistaldiko militarrak
Kategoria:Euskal Herriko karlistak
Kategoria:Bilbon hildakoak